Die rustigheid van 'n skaapplaas en die gasvryheid van Jan en sy seun word baie waardeer. So lekker om in so 'n netjiese plek te bly.
Dit was ons derde besoek by Garingboom en ons is soos familie ontvang. Baie gasvry en netjies. Die chalet kan deur 'n ring getrek word. Die rustigheid van die plaas is net fantasties. Baie baie dankie.
Die wooneenhede is pragtig binne, alles is daar wat jy nodig het, dit is pure plaas en baie skoon en netjies. Die atmosfeer is rustig en die omgewing baie mooi. Daar is twee staproetes in die veld, waarvan ons die kort een meegemaak het. Die eetsaal kyk uit op hulle tuin en is ongelooflik mooi versorg. Vyfster sou ek sê.
Dit was die perfekte kombinasie van goeie plattelandse gasvryheid, heerlike kos, 'n skilderagtige omgewing, luukse oornagplek, hartlike ontvangs, goeie koffie en 'n voëlparadys. Ons kom vir seker weer!